CELEX: 31993D0195
Language: hr
Date: 1993-02-02 00:00:00
Title: 93/195/EEZ: Odluka Komisije od 2. veljače 1993. o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza

03/Sv. 013
            
            
               HR
            
            
               Službeni list Europske unije
            
            
               169
            
         31993D0195
   
               L 086/1
            
            
               SLUŽBENI LIST EUROPSKE UNIJE
            
            
               02.02.1993.
            
         
      ODLUKA KOMISIJE
   
   od 2. veljače 1993.
   o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza
   (93/195/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje promet i uvoz kopitara iz trećih zemalja (1), kako je zadnje izmijenjena Direktivom 92/36/EEZ (2), a posebno njezin članak 19. točka ii.,
   budući da je Odlukom Vijeća 79/542/EEZ (3), kako je zadnje izmijenjena Odlukom Komisije 93/100/EEZ (4), utvrđen popis trećih zemalja iz kojih države članice odobravaju uvoz kopitara;
   budući da je također potrebno uzeti u obzir regionalizaciju nekih trećih zemalja koje se nalaze na gore navedenom popisu, koja je predmet Odluke Komisije 92/160/EEZ (5), kako je izmijenjena Odlukom 92/161/EEZ (6);
   budući da su nacionalna veterinarska tijela preuzela obvezu obavijestiti Komisiju i države članice, telegramom, teleksom ili telefaksom, u roku od 24 sata o potvrdi pojave bilo koje zarazne ili prenosive bolesti kod kopitara s popisa A i B Međunarodnog ureda za epizootije (OIE) ili o usvajanju mjera cijepljenja protiv bilo koje od njih ili, u odgovarajućem roku, o bilo kojim predloženim promjenama nacionalnih pravila za uvoz kopitara;
   budući da različite kategorije konja imaju svoje vlastite osobine i njihov se uvoz dozvoljava za različite namjene; budući da je, slijedom toga, potrebno odrediti posebne zahtjeve za zdravlje životinja za ponovni ulazak registriranih konja za utrke, natjecanja i kulturne priredbe nakon privremenog izvoza;
   budući da, s obzirom na postojanje istovjetnih zdravstvenih stanja na trkalištima i u prostorima u kojima se održavaju natjecanja ili kulturna događanja i s obzirom na izolaciju od kopitara nižeg zdravstvenog statusa, preporuča se odrediti jedinstveni zdravstveni certifikat za ponovni ulazak registriranih konja za utrke, natjecanja i kulturne priredbe nakon privremenog izvoza u treće zemlje;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Ne dovodeći u pitanje Odluku 92/160/EEZ, države članice odobravaju ponovni ulazak registriranih konja za utrke, natjecanja i kulturna događanja nakon privremenog izvoza u trajanju od najviše 30 dana kada:
   
               —
            
            
               se vraćaju iz trećih zemalja, navedenih u dijelu I. i II. posebnog stupca za kopitare u Prilogu Odluci 79/542/EEZ, u koje su bili privremeno izvezeni izravno ili nakon provoza preko državnog područja drugih zemalja iste skupine iz Priloga I. ovoj Odluci,
            
         
               —
            
            
               ispunjavaju zahtjeve utvrđene u uzorku certifikata o zdravlju životinja iz Priloga II. ovoj Odluci.
            
         Članak 2.
   Ova je Odluka upućena državama članicama.
   
      Sastavljeno u Bruxellesu 2. veljače 1993.
      
         
            Za Komisiju
         
         René STEICHEN
         
         
            Član Komisije
         
      
   
   
      (1)  SL L 224, 18.8.1990., str. 42.
   
      (2)  SL L 157, 10.6.1992., str. 28.
   
      (3)  SL L 146, 14.6.1979., str. 15.
   
      (4)  SL L 40, 17.2.1993., str. 23.
   
      (5)  SL L 71, 18.3.1992., str. 27.
   
      (6)  SL L 71, 18.3.1992., str. 29.
   PRILOG I.
   
      Skupina A
   
   Austrija, Finska, Grenland, Island, Norveška, Švedska, Švicarska
   
      Skupina B
   
   Australija, Belarus, Bugarska, Hrvatska, Cipar, Češka Republika, Estonija, Mađarska, Latvija, Litva, bivša jugoslavenska republika Makedonija, Crna Gora, Novi Zeland, Poljska, Rumunjska, Rusija (1), Srbija, Slovačka, Slovenija, Ukrajina
   
      Skupina C
   
   Kanada, Hong Kong, Japan, Sjedinjene Američke Države
   
      Skupina D
   
   Argentina, Barbados, Bermuda, Bolivija, Brazil (1), Čile, Kolumbija (1), Kostarika (1), Kuba, Ekvador (1), Jamajka, Meksiko, Paragvaj, Peru (1), Urugvaj, Venezuela (1)
   
   
      Skupina E
   
   Alžir, Bahrein, Egipat (1), Izrael, Jordan, Kuvajt, Libija, Malta, Mauricijus, Oman, Tunis, Turska (1), Ujedinjeni Arapski Emirati
   
      (1)  Dio državnog područja u skladu s člankom 13. stavkom 2. Direktive Vijeća 90/426/EEZ, kako je navedeno u Odluci Komisije 92/160/EEZ, kako je zadnje izmijenjena.
   PRILOG II.
   ZDRAVSTVENI CERTIFIKAT